Xornadas de Patrimoniu Lingüísticu y Cultural
#000001
Cuideiru (Cuideiru), «La muyar que nun daba chuchos al home»
Quintana de Fuseiros (Igüeña), «El rapá sin miedu»
Temia (Grau), «Los payones d’antroixu»
Trescastru (Forniella), «A Casa da Tía Prieta»
Debodes (Llanes), «De cría en Caldueñu»
#000003
Curso de llingua asturllionesa en Llanera
#000004
El Teixu va impartir un curso de llingua asturiana en Llanera nos próximos meses de mayo y xuno del 2022. Trataránse conteníos xenerales introductorios sobre l’asturllionés y aprenderánse les nociones fonétiques y gramaticales necesaries pa tener un dominiu básicu de la llingua.
#000005
El sitiu de celebración será la Casa Participa (Posada), tolos martes y xueves de 17:00 a 19:00, y ta impartíu por Llinu Álvare (maestro de llingua asturiana). La matrícula ye gratuíta.
#000006
En marzu del añu 2021 el denomináu “Ayuntamiento de Peranzanes” anuncióu el sou interés por recuperar el nome tradicional ya históricu del sou municipiu. Con todo ya con eso, según as noticias el nome que l’ayuntamientu pensaba reivindicar era «Fornela», unha denominación dada al valle polos vecíos ancareses na súa fala ya qu’acabóu imponhiéndose históricamente nel usu administrativu. En verdá, el nome autóctonu d’esti municipiu yá «Forniella», ya esa yá a denominación qu’utiliza inda buena parte da población dos sous llugares.
#000008
Nesti contextu, dende El Teixu dedicimos elaborar un informe que compilara os numerosos testimonios de Forniella cumo denominación d’usu popular ya históricu pa esti valle. El resultáu d’esi trabayu yá esta publicación, que foi presentada al alcalde de Forniella ya a outras institucióis (Cátedra de Estudios Leoneses de la Universidad de León, Instituto Leonés de Cultura de la Diputación Provincial de León) qu’avalaron a pervivencia de Forniella cumo denominación tradicional, ya qu’agora fademos pública ya deixamos accesible aquí pa cualquiera persona interesada nel estudiu ya defensa del usu d’esti topónimu.
#000009
L’informe consta de dúas partes. Na primera, «Testimonios de “Forniella” cumo nome d’usu popular», recueinse distintas citas que demuestran l’usu vivu d’esti topónimu pola propia población del valle. Estos testimonios están divididos entre os que provienen de trabayos lingüísticos de carácter científicu ya os sacaos d’outru tipu de publicacióis. A ellos súmanse, amás, dúas citas que demuestran que Forniella yá tamién un topónimu conocidu ya usáu acullá del valle (esto yá, cumo exotopónimu), na vecinha comarca asturiana de Conqueiros (con a pronunciación autóctona Fornieḷḷa) ya nel llugar bercianu d’Al Fabeiru. A segunda parte, «Testimonios de “Forniella” cumo nome documental» está compuesta por unha serie de citas d’estudios qu’indican a presencia mayoritaria d’esta forma nos textos más antiguos, siguida d’extractos da documentación, nos que se puede ver a progresiva substitución histórica del topónimu autóctonu Forniella pola forma importada Fornela nel rexistru escritu. Finalmente, preséntanse tamién varias reproducciones gráficas da forma Forniella escrita en documentos medievales.
#000010
El Teixu fai pública la so valoración de les pruebes de certificación d’asturiano
#000011
El Teixu, Rede pal Estudiu y Defensa de la Llingua Asturllionesa, envió esta selmana a la Conseyera d’Educación del Gobiernu d’Asturies una valoración de les pruebes realizaes el pasáu mes d’ochobre p’acreditar los niveles C1 y B2 d’asturiano. El documentu (descargar aquí) aplaude la implantación d’un modelo que normaliza les pruebes de conocencia del idioma, pero apunta tamién deficiencies, como la inexistencia de materiales de preparación, la falta d’adaptación a la realidá lingüística asturiana, delles incoherencies ente’l contenío de los exámenes y les especificaciones reglamentaries, la desigualdá d’oportunidaes ente examinandos o la devaluación de l’apariencia de los certificaos. Una serie d’errores qu’esperamos que l’alministración asturiana corrixa en convocatories próximes, pa nun enturbiar un proxecto históricu como ésti, qu’abre un camín d’esperanza pal avance social del asturllionés.
#000012
El Teixu colabora cono municipiu de Castrucarbón na recuperación de la toponimia na retulación viaria
#000013
El municipiu de Castrucarbón está rematando un proxectu de visibilización de la toponimia urbana que consiste na colocación de placas conos ñombres de las calles, caminos y prazas de las súas pedanías. La iniciativa contóu cona participación d’El Teixu, Rede pal Estudiu y Defensa de la Llingua, qu’asesoróu al municipiu na elaboración del informe sobre la toponimia tradicional de los puebros de Calzada, San Feliz y Felechares.
#000014
Felechares, San Feliz y Calzada conviértense nos primeiros llugares de la
provincia de Llión en retular la totalidá del sou viariu d’alcuerdu cona
toponimia tradicional, recoyida directamente de boca de los habitantes, y cona
ortografía asturllionesa. Ye de destacar qu’esta retulación se fai nuna comarca
pola que cuerre la frontera lingüística cono castellanu y que constitúi
actualmente unu de los límites orientales del espaciu lingüísticu asturllionés.
#000016
El Conseyu d’Europa insta a la introducción del llionés nel Sistema educativu de Castiella y Llión
#000017
El Conseyu d’Europa publicóu l’once de noviembre del 2019 l’informe quintu sobre l’aplicación n’España de la Carta Europea de las Llinguas Rexonales ou Minoritarias (CELRM), tratáu internacional ratificáu por España nel 2001 pa la protección de las llinguas minoritarias europeas, incluída la llionesa.
#000018
El Comité d’Expertos encargáu de supervisar regularmente’l cumplimientu d’esti tratáu n’España constatóu la desprotección continuada del llionés por parte de la Junta de Castilla y León, que nun desenvolvíu nel periodu examináu, del 2014 al 2016, ninguna de las actuaciones lexislativas y alministrativas que dispón esta norma internacional pa la protección del llionés.
#000019
El Conseyu d’Europa recordóu a las autoridades españolas y autonómicas el carácter normativu de la Carta Europea de las Llinguas Rexonales ou Minoritarias, y portanto la necesidá d’implementar sin demoranza mididas decididas pa la protección y promoción del llionés en Castiella y Llión, especialmente n’educación, cumo establez tamién l’artículu 5.2 del Estatutu d’Autonomía. Nesti sentíu, l’informe recuerda que, conforme al artículu 7.1.f de la CELRM, la enseñanza y l’estudiu del idioma llionés ha ofiertase en tódalas etapas educativas, cumo yá pasa en Castiella y Llión col gallegu, la outra llingua minoritaria protexida de la comunidá según l’artículu 5.3 del Estatutu d’Autonomía.
#000020
El Teixu participa na mesa redonda «Baillando nun mesmu idioma»
#000022
L’asociación «Andecha Folclor d’Uviéu» celebra los sos 30 años de vida organizando una xornada dedicada a la llingua y la música tradicional de tol espacio asturllionés. Dientro de los actos inclúin una mesa redonda con representantes d’organizaciones que trabayen pola redignificación de la llingua asturllionesa en Portugal, Llión y Asturies. Van participar les persones que siguen:
#000023
L’actividá será’l día 2 de noviembre a les 12:00 na Plaza’l Pescao de Trascorrales (Uvieo).
#000025
Las prácticas del cursu d’encuestación d’El Teixu recueyen la toponimia tradicional de Trueitas
#000026
El «III Cursu d’Encuestadores de la Tradición
Oral en Llión» organizáu por El Teixu, Rede pal Estudiu y Defensa de la
Llingua Asturllionesa y l’Institutu d’Estudios Cabreireses acabóu
esta fin de somana cona realización de las crases prácticas. Los resultaos del
trabayu d’encuestación por Cabreira valieron pa recoyer la toponimia
tradicional de Trueitas, así cumo pa trazar isoglosas desconocidas hasta agora
#000027
Unu de los obxectivos principales de las crases prácticas foi la documentación de los topónimos populares del términu municipal de Trueitas, tanto menores cumo mayores. Los ñombres sacaos n’encuestas polos alumnos, xunto con outros recoyíos tamién n’encuestas directas a la población polos miembros d’El Teixu, serán comunicaos al Ayuntamientu de Trueitas, colaborador del cursu, pa la elaboración d’un mapa d’información turística del municipiu, que s’editará nunos meses. Pa ello recoyóronse tolos ñombres de los sitios catalogaos con interés arqueolóxicu, cumo los de las zonas mineiras de Corporales: El Cabritu, El Veneiru, El Covenayu de las Rubias, La Maseira, El Fueyu u El Castrellón. Tamién se buscoron los ñombres de tolos outros sitios d’interés patrimonial inventariaos, cumo molinos, ermitas, igresias, frauguas u palombares. Pa completar la cartografía toponímica cabreiresa, buscóronse las denominaciones de los principales montes, picos y rieus, que mueitas veces cambian respecto a los que vemos nos mapas oficiales: El Carbayal por “El Carbajal”, El Llagu por “Lago de Truchillas”, La Llaguna por “Laguna Malicioso”, El Castiellu por “El Castillo”, Peñéu Canales por “Pico de Valteleno”, etc.
#000029
El Teixu, Rede pal Estudiu y Defensa de la Llingua Asturllionesa, organiza, xunto al Institutu d’Estudios Cabreireses y cona colaboración del Ayuntamientu de Trueitas, el «III Cursu d’Encuestadores de la Tradición Oral en Llión». Las crases pondranse en trés fines de somana (21, 22, 28 y 29 de setiembre y 5 y 6 d’outubre) na Aula Cabreiresa de Trueitas. El cursu, pal que yía necesario apuntarse, yía gratuitu y tien conteníos introductorios accesibles pa tola xente interesada, sin necesidá de formación previa na materia.
#000033
Despuéis de la actividá formativa desenvuelta n’años anteriores en Zamora, Llión y Viḷḷablinu, El Teixu lleva’l sou cursu d’encuestadores a Cabreira, una tierra bien conecida pola conservación de la llengua asturllionesa y la tradición oral tresmitida a lo llargo de los siegros. El Teixu continúa asina cono propósitu de llevar las sues actividades a tol territoriu de fala asturllionesa.
#000034
Cumo n’ediciones anteriores, las cuatro primeiras sesiones estarán centradas en cuestiones teóricas introductorias sobre encuestación, literatura oral, dialectoloxía, música tradicional ou toponimia, que se podrán poner en práctica los últimos dous días, dedicaos a crases prácticas d’encuestación polos distintos llugares de Cabreira. En total, serán 22 horas teóricas y 21 prácticas repartidas a lo llargo de trés fines de somana.
#000035
El cursu yía gratuitu pero requier inscripción previa. Tolas personas interesadas pueden matricularse ou solicitar más información escribiendo a la dirección electrónica ou acudiendo al Ayuntamientu de Trueitas.
#000037
Con esta actividá las personas interesadas pueden aprender la metodoloxía y la ferramienta de la encuestación pa colaborar na salvaguarda de la tradición oral llionesa, participando na recuperación de la literatura oral, la toponimia, la diversidá lingüística y la música tradicional. L’alumnáu colaborará activamente no rexistru de ñombres, cuentos, cantares y historias cabreiresas y podrán continuar esi trabayu recoyendo outros tesouros orales nesta comarca ou noutros territorios.
#000038
El Teixu, Rede pal Estudiu ya Defensa de la Llingua asturllionesa yía una asociación fundada no 2007 n’Estorga por xente de La Tierra de Miranda, Zamora, Llión y Asturias pa defender l’asturllionés dende la sue unidá y el respectu a las variedades internas. A esi fin desenvuelve actividades d’estudiu, divulgación y promoción por tol ámbitu del idioma.
#000039
Los días 21, 22, 28 y 29 de setiembre y 5 y 6 d’outubre del 2019 impartiráse’l III Cursu d’Encuestadores de la Tradición Oral en Llión. Esti añu facémoslu en Trueitas de la mano del Institutu d’Estudios Cabreireses y cona colaboración del Ayuntamientu de Trueitas. Deixamos iquí debaxo’l dípticu con tola información básica y el programa de crases:
#000041
El Teixu acusa al alcalde de Cuideiru d’ineficacia absoluta pola falta de retulación viaria de la toponimia de Samartín
#000042
El Teixu, Rede pal Estudiu y Defensa de la Llingua Asturllionesa acusa públicamente al Conceyu de Cuideiru, ya en particular al sou alcalde, Ignacio Escribano Fernández, d’inacción ya ineficacia absolutas na proxectada retulación viaria de los barrios ya caminos de la parroquia de Samartín.
#000043
El 14 de diciembre del 2018 El Teixu presentóu unas alegaciones a la nomenclatura propuesta pol Conceyu de Cuideiru pa retular los barrios ya los caminos de la parroquia. Nesas alegaciones defendíase que la retulación viaria s’axustara a las denominaciones populares de llugares, barrios ya caminos, tal cumo vienen siendo usadas tradicionalmente polos vecinos ya vecinas de la parroquia, ya ofrecíanse xustificaciones de tipu lingüísticu ya etimolóxicu a fin de treslladar correctamente a la retulación pública la toponimia popular. Más de trés meses despuéis d’acabáu el plazu d’alegaciones nun houbo respuesta municipal oficial ya n’El Teixu barruntan que’l conceyu nun vei proceder a instalar la señalización cola toponimia popular de la parroquia de Samartín, que foi aprobada por unanimidá en plenu del 30 de noviembre del 2018.
#000044